Санна Марин

Санна Мирелла Марин (фин. Sanna Mirella Marin; ) — ходими давлативу ҳизбии Финланд. Раиси Ҳизби Сотсиал-Демократӣ аз 23 августи соли 2020. Сарвазири кунунии Финляндия аз 10 декабри соли 2019. Зани сеюм дар мансаби сарвазири Финланд пас аз Анелли Яаттенмяки ва Мари Кивиниемӣ. Узви эдускунта (парламент) аз 22 апрели соли 2015.

 Зиндагинома 

 Оила. Солҳои аввал 
Санна Марин 16 ноябри соли 1985 дар Ҳелсинкӣ таваллуд шудааст. Оила камбизоат ва номутаносиб буд, падари Марин зиёд менӯшид. Солҳои аввали ҳаёти ӯ дар манзилҳои иҷора дар , минтақаи истиқоматии номувофиқи Ҳелсинки, гузашт. Падар ва модари Санна Марин дар хурдӣ аз ҳам ҷудо шуданд. Пас аз талоқ, модари биологии ӯ бо зане муносибат дошт ва Марин дар оилаи ҳамҷинс ба воя расидааст. Он вақт дар Финляндия одати хомӯшӣ нисбати оилаҳои ҳамҷинс ба амал омада буд ва Марин ошкоро дар бораи оилааш ҳарф намезад.

Оила ба Тампере кӯчид, соли 2004 Марин мактаби миёнаро дар ҷамоати Пирккала тамом кард. Марин дар солҳои мактабхонияш ба кор шурӯъ кард: аввал дар нонвойхона, баъд ба ҳайси кассир дар мағозаи калон.

Дар соли 2012, ӯ Донишгоҳи Тампераро бо дараҷаи бакалавр хатм намуда, идораи маъмуриро омӯхт. Дар соли 2017 вай унвони магистрро гирифт. Марин дар оила аввалине шуд, ки хатм кардааст.

 Карераи сиёсӣ 
Марин касби сиёсии худро дар синни 20-солагӣ чанде пас аз хатми мактаби миёна бо пайваст шудан ба ҷавонони Сотсиал-демократ, оғоз кард.

Дар соли 2006, Марин ба Ҳизби Сотсиал-Демократии Финляндия пайваст. Соли 2012 вай ба Шӯрои шаҳри Тампере интихоб шуд . Дар солҳои 2013—2017 вай ба ҳайси раиси шӯрои шаҳрӣ кор кардааст. Дар соли 2017 вай дубора ба маҷлиси шаҳрӣ интихоб шуд. Марин инчунин узви Ассамблеяи Шӯрои вилояти Тампере буд.

Дар интихоботи парлумонии 19 апрели соли 2015, вай аз ҳавзаи интихоботии Пирканмаа ба узвияти эдускунта (парламент) интихоб шуд. Пас аз интихоботи парлумонии 14 апрели соли 2019 дубора интихоб карда шуд. Аз соли 2014 — муовини дуюми раиси Ҳизби сотсиал-демократ.

Марин портфоли вазири нақлиёт ва алоқаро дар Девони Ринне ки 6 июни соли 2019 ташкил шуда буд, соҳиб шуд. Тобистони соли 2019, дар 120-умин солгарди Ҳизби Сотсиал-Демократ, он ҷонибдории худро аз идеяи кам кардани ҳафтаи корӣ (ё рӯзи корӣ то 6 соат) изҳор дошт, ки пас аз интихоб шуданаш ба мақоми сарвазир, иштибоҳан аз ҷониби баъзе ВАО ҳамчун сиёсати ҳукумати нав тафсир карда шудааст.

8 декабри соли 2019, вай бо овоздиҳии дохилии ҳизб сарвазир интихоб шуд, ба ҷои Анти Ринне, ки 3 декабр дар натиҷаи бӯҳрони сиёсӣ истеъфо дод интихоб шуд. Номзади дуюм , роҳбари фраксияи парлумонӣ буд. Марин 32 овоз, Линдтман 29 овоз гирифтанд. 10 декабр эдускунта (парламент) номзадии Санна Маринро ба вазифаи сарвазир тасдиқ кард. 10 декабри соли 2019, Марин Сарвазири Финляндия таъйин шуд. Кабинети Марин, аз намояндагони 5 ҳизб ташкил шуда буд, 12 зан ва 7 мард дошт. Вай аз 10 декабри соли 2019 ҷавонтарин иҷрокунандаи сарвазир дар ҷаҳон буд то 7 январи соли 2020 (дар он рӯз Себастян Курси 33-сола канслери федералии Австрия шуд).

23 августи соли 2020, дар анҷумани ҳизб дар Тампере, вай овозҳои бидуни зид раиси Ҳизби сотсиал-демократ интихоб шуд. Ӯ Анти Ринро иваз кард.

Ҳангоми пандемияи КОВИД-19 дар соли 2020, кобинаи Марин дар Финляндия вазъияти фавқулодда ҷорӣ кард.

Вақте ки сарвазири Шветсия Стефан Лёфвен бо сабаби дафни модараш натавонист дар ҷаласаи Шӯрои Аврупо дар моҳи октябри соли 2020 ширкат варзад, Марин Шветсияро дар ҷаласа намояндагӣ мекард. Дар навбати худ, Марин аз Лёвен хоҳиш кард, ки Финляндияро дар ҷаласаи Шӯро охири ҳамон моҳ намояндагӣ кунад.

 Ҳаёти шахсӣ 
1 августи 2020, Марин бо Маркус Райкёнен издивоҷ карданд. Зану шавҳар аз соли 2004 инҷониб робита доранд. 20 январи соли 2018, онҳо духтаре доштанд, Эмма, падари духтар ҳангоми таъйини Марин ба вазифаи сарвазир дар таътили декретӣ буд.

Санна Марин гиёҳхор аст.

 Танқид 
Таъиноти Марин ба мақоми сарвазир аз ҷониби вазири корҳои дохилии Эстония Марта Ҳелме танқид шуд ва гуфт, ки «мӯи ӯ аз он чӣ дар Финляндия рух дод, рост истодааст». Ба гуфтаи ӯ, «фурӯшанда то дараҷаи сарвазир расидааст ва… дигар фаъолони кӯча ва одамони бесавод низ узви ҳукумат шуданд». Санна Марин дар сафҳаи Твиттери худ ба суханони Ҳелме посух дод, ки вай аз Финландия хеле ифтихор дорад, зеро «дар ин ҷо кӯдак аз оилаи камбизоат метавонад маълумот гирад ва дар ҳаёти худ ба бисёр чизҳо ноил гардад. Кассири мағоза метавонад сарвазир шавад. Финляндия бидуни синфи коргар зиндагӣ карда наметавонад. Ман меҳнати ҳар як корманд, мутахассис ва соҳибкорро қадр мекунам!». Барои суханони таҳқиромези Ҳелме, Президенти Эстония Керстӣ Калюлайд аз Марин шахсан бахшиш пурсид.

 Ҷоизаҳо 
 Моҳи ноябри соли 2020 Марин дар рӯйхати 100 зани Би-би-сӣ сабт шуд
 Моҳи декабри соли 2020, аз рӯи Форбс, Марин дар рӯйхати 100 зани бонуфуз дар ҷаҳон дар ҷои 85-ум қарор гирифт.
 Дар соли 2020, Марин «Пешвои ҷавони ҷаҳонӣ»-и Форуми Умумиҷаҳонии Иқтисодӣ гардид.
 Соли 2021 Марин дар муқоваи шумораи мавзӯии маҷаллаи Time The «Time100 The Next» баромад кард, ки садҳо роҳбарони бонуфузро аз соҳаҳои мухталиф ва тамоми ҷаҳон намояндагӣ мекунад.

 Эзоҳ 

 Пайвандҳо 




Гурӯҳ:Роҳбарони кунунии кишварҳо
Гурӯҳ:Сарварони Аврупо асри XXI
Гурӯҳ:Сарварони асри XXI
Гурӯҳ:Сиёсатмадорони асри XXI
Гурӯҳ:Сиёсатмадорон аз рӯи алифбо
Гурӯҳ:Бонувони сарвазир
Гурӯҳ:Сотсиал-демократҳои Финланд
Гурӯҳ:Сарвазирони Финланд